EkBass/fiwiki-20250220-pages-articles huggingface dataset:
Mistwalker

Mistwalker Corporation () on japanilainen videopelistudio, jonka perusti Hironobu Sakaguchi (suositun Final Fantasy -pelisarjan luoja) vuonna 2004, Microsoftin rahallisella tuella. Logolle ja nimelle haettiin tavaramerkki vuonna 2001. Yhtiön kotipaikka on Honolulu, Havaiji. Mistwalker on Red Entertainmentin ja Armor Projectin tapaan yhteistyökehittäjä, joka ulkoistaa kehitystyön muille yhtiölle (mm. Artoon ja feelplus), keskittyen yksinomaan tarinaan, musiikkiin ja kehitysprosessin yleiseen valvontaan pelinkehityksessä. Nobuo Uematsu, joka tunnetaan työstään Final Fantasy -pelisarjan parissa, on säveltänyt musiikin kaikkiin (paitsi yhteen) Mistwalkerin peliin. Sakaguchi on studion presidentti ja Kensuke Tanaka, PlayOnline-palvelun tuottaja, on varapresidentti. ==Julkaistut pelit== ===Nintendo DS=== *ASH: Archaic Sealed Heat (2007) kehitetty Racjinin kanssa *Blue Dragon Plus (2008) kehitetty Brownie Brownin ja feelplusin kanssa *Away: Shuffle Dungeon (2008) kehitetty Artoonin kanssa *Blue Dragon: Awakened Shadow (2009/2010) kehitetty tri-Crescendon ja Bird Studion kanssa ===Xbox 360=== *Blue Dragon (2006) kehitetty Artoonin kanssa *Lost Odyssey (2007) kehitetty feelplusin kanssa === iPhone === * Nimeämätön projekti Mistwalker taking a stab at iPhone development ===Wii=== *The Last Story (2011) kehitetty AQ Interactiven kanssa ==Peruutetut pelit== ===Xbox 360=== *Cry On (oli kehityksessä Cavian kanssa) ==Lähteet== == Aiheesta muualla == * Profiili MobyGamesissä *Virallinen nettisivu Luokka:Japanilaiset videopeliyritykset Luokka:Yhdysvaltalaiset videopeliyritykset
Alex Arnold

Alex Arnold (s. 1992) on brittiläinen näyttelijä. Hän on tullut tunnetuksi Skins – liekeissä -televisiosarjasta, jossa hän esittää metallimusiikkia kuuntelevaa keskiluokkaista nuorta Richard ”Rich” Hardbeckia. Arnold on esiintynyt myös Cloud Control -yhtyeen videossa nimeltä ”Dead Cloud”. == Aiheesta muualla == * Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Sebastian de Souza

Sebastian de Souza (s. 19. huhtikuuta 1992) on englantilainen näyttelijä. Hänet tunnetaan roolistaan Matty Levanina televisiosarjassa Skins – liekeissä. Hän aloitti näyttelemisen 11-vuotiaana teatterissa. Hän on esiintynyt myös Alfonso Aragonialaisen roolissa televisiosarjassa Borgiat, maan ja taivaan valtiaat. == Aiheesta muualla == * Luokka:Brittiläiset näyttelijät Luokka:Vuonna 1993 syntyneet Luokka:Elävät henkilöt
Laya Lewis

Laya Lewis (s. 1992) on Skins – liekeissä -televisiosarjasta tunnetuksi tullut näyttelijä. Hän näytteli sarjassa Liviä. Lewis asuu Bristolissa. ==Aiheesta muualla== * Luokka:Brittiläiset näyttelijät
Pekka Ihalmo

Pekka Ihalmo on helsinkiläinen biokemian tohtoriViikon tiedeuutinen (38/2007): Molekyylitason tutkimus munuaistaudeista. Web Archive 2011., joka on toiminut tutkijana muun muassa Helsingin yliopistossa ja Folkhälsanin tutkimuskeskuksessa. Hän on julkaissut munuaissairauksien mekanismeihin The MIF receptor CD74 in diabetic podocyte injury ja biologisiin lääkkeisiin liittyviä tieteellisiä artikkeleitaBiosimilaarit mullistavat lääkemarkkinat . Nykyisin hän työskentelee lääketeollisuudessa Biomarkers ― translating opportunities to applications in the clinical setting. Culminatum.fi. Web Archive 2014.. ==Lähteet== Luokka:Suomalaiset biokemistit Luokka:Syntymävuosi puuttuu Luokka:Elävät henkilöt
Jääkiekko nuorten talviolympialaisissa 2012

Jääkiekossa kilpailtiin nuorten talviolympialaisissa 2012 13.–22. tammikuuta. Varsinaisen turnauksen ohella järjestettiin jääkiekon yksilötaitokilpailut. Kisapaikkana ol Innsbruckin Tiroler Wasserkraft Arena. Kussakin joukkueessa saa olla 17 urheilijaa. Poikien pitää olla vuonna 1996 syntyneitä ja tyttöjen vuonna 1994 syntyneitä. == Turnaus == Jääkiekkoturnaus koostui poikien ja tyttöjen sarjoista, joista kumpaankin osallistui viisi joukkuetta. Kisojen järjestäjämaana Itävalta sai osallistua molempiin sarjoihin. Loput kahdeksan joukkuetta hyväksyttiin turnaukseen miesten ja naisten maajoukkueiden yhteenlaskettujen rankingpisteiden perusteella niin, että kukin maa on sai lähettää kisoihin vain yhden joukkueen. Kärkimaat saivat ensin valita (järjestyksessä Kanada, Suomi, Ruotsi, Venäjä ja USA), osallistuvatko poikien vai tyttöjen sarjaan, ja loput osallistujamaat päätyivät siihen sarjaan, jossa oli vielä tilaa. Laji Kulta Hopea Pronssi Poikien turnaus Tyttöjen turnaus === Pojat === * * * * * === Tytöt === * * * * * == Yksilötaitokilpailut == Yksilötaitoja miteltiin poikien ja tyttöjen sarjoissa kuudella osa-alueella: # luistelunopeus # laukaisutarkkuus # luisteluketteryys # laukaisuvoima # syöttötarkkuus # kiekonhallinta. Yksilötaitokilpailuihin saivat järjestäjämaa Itävallan lisäksi lähettää edustajansa sellaiset maat, joiden poika- tai tyttöjoukkue ei päässyt varsinaiseen turnaukseen. Näiden maiden kansallisten esikarsintojen voittajat pääsivät Suomessa Vierumäellä heinäkuussa 2011 järjestettyyn maailmankarsintaan, jossa kisapaikka oli tarjolla 15 pojalle ja tytölle. Itse kisoihin osallistui lopulta 16 poikaa ja 15 tyttöä. Maajoukkue Pojat Tytöt Stephan Gaffal Victoria Hummel Guus Simons Julie Zwarthoed Sam Hodic Sharnita Crompton Renée de Wolf Lewis Hook Kathrine Gale Paul Cerda Irene Senac Ji Hyun Cho Yeon Jung Lee Agnese Tartaglione Seiya Furukawa Akane Deguchi Liu Qing Sun Jiayue Matija Miličić Augusts Vasilonoks Thibaut Colombin Morgane Rihet Andrei Sotir Noemi Ballo Cuvan Primoz Ursa Pazlar Attila Kovacs Fanni Gasparics Callum Burns Libby Jean Hay Aleksei Daškevitš Yhteensä 16 15 Yksilötaitokilpailujen alkukilpailu järjestettiin 16. tammikuuta, ja 19. tammikuuta järjestettyyn loppukilpailuun selvisi kummankin sarjan kahdeksan parasta. Mitalistit Mitali Pojat Tytöt Kulta Augusts Vasilonoks (22 pistettä) Julie Zwarthoed (22 pistettä) Hopea Attila Kovacs (21 pistettä) Fanni Gasparics (19 pistettä) Pronssi Seiya Furukawa (19 pistettä) Sharnita Crompton (17 pistettä) ==Lähteet== *
Winnie the Pooh’s Rumbly Tumbly Adventure

Winnie the Pooh’s Rumbly Tumbly Adventure on Nalle Puhin seikkailuihin perustuva vuonna 2005 julkaistu toimintaseikkailupeli. Pelin on kehittänyt Phoenix Studio ja sen julkaisi Ubisoft. ==Pelaaminen== Pelin Tarinatilassa pelaajan täytyy auttaa Nalle Puhia läpäisemään 5 erilaista menneisyyden asioiden muistelemiseen perustuvaa episodia. Jokaisessa episodissa käytävissä olevat puolen hehtaarin metsän paikat on jaoteltu eri alueisiin joista tosin kaikissa ei ole kaikkia paikkoja tutkittavissa. Ympäri pelimaailman alueita on piilotettu lukuisiin puun kantoihin, kärryihin, kiviin tai muihin esineisiin hunajapurkkeja joita tarvitaan silloin tällöin vastaan tuleviin mehiläisparviin joille pitää antaa tietty määrä hunajapurkkeja ennen kuin pelaaja voi tutkia paikkaa tai esinettä joka sijaitsee mehiläisparven takana. Pelissä tulee myös aika-ajoin vastaan haasteita joissa täytyy saada ilmapallo poksautettua ennen kuin Nalle Puhia haasteessa jahtaavat möhköfantit tai näädät saavat hänet kiinni. Pelissä päästään ohjaamaan myös muutamilla muilla tutuilla Nalle Puh-hahmoilla joista ensimmäinen on Ihaa, Ihaan pelaamisosuuksissa pelaajan täytyy ratsastaa Ihaalla ja saada pyydystetyksi lukuisia eliöitä kuten ensimmäisessä episodissa täytyy kerätä perhosia, toinen kohdattava hahmo on Nasu jolla täytyy hoidella kaikki möhköfantit ja näädät pelottelemalla kaikista vastaantulevista alueista ennen kuin hän voi siirtyä seuraavaan alueeseen ja kolmas ja viimeinen kohdattava hahmo on Tikru jolla pelatessa pelaajan täytyy vältellä aika-ajoin vastaan tulevia möhköfantteja ja näätiä sillain että Tikru ei livahda ollenkaan niiden näkökenttään, sillä muuten ne lähtevät Tikrun perään ja saavat hänet kiinni. Peli sisältää myös Junior moodin jossa aivan nuoret pelaajat voivat harjoitella kaikilla pelattavilla hahmoilla pelaamista tietyissä alueissa. Peli sisältää myös minipelitilan jossa pelaaja voi pelata erilaisia minipelejä joita hän saa avatuksi pelaamalla Tarinatilan episodeja läpi, minipeleihin luokittuu mm. peli jossa täytyy saada kävelevä Hunajapurkki kiinni tietyssä ajassa ja peli jossa täytyy kerätä tietty määrä keksejä samalla kun pelaaja välttelee häntä jahtaavia mähköfantteja tai näätiä, Minipelitilassa pystyy pelaamaan tarinatilassa pelattavina olevien hahmojen lisäksi myös Ruulla. ==Vastaanotto== Peli sai pääosin keskinkertaisia arvosteluja, sillä mm.IGN antoi pelille arvosanaksi 5.5/10 sanoen olevansa tyytyväinen sen tarjonnasta, mutta se kritisoi vastineeksi sitä kun se ei ollut niin hauska pelattavuudeltaan kuin edeltäjä. Jeuxvideo taas antoi pelille arvosanaksi 6.0/10. ==Lähteet== Luokka:Vuoden 2005 videopelit Luokka:PlayStation 2 -pelit Luokka:Nintendo GameCube -pelit Luokka:Game Boy Advance -pelit Luokka:Toimintaseikkailupelit Luokka:Nalle Puh Luokka:Disney-videopelit Luokka:Kirjoihin perustuvat videopelit
Dvorištši

Dvorištši () on maalaiskunta ja sen keskuskylä Novgorodin alueen Hvoinajan piirissä Venäjällä. Kunnan pinta-ala on 314 neliökilometriä. Kylässä on yli 200 ja kunnassa päälle 500 asukasta (vuonna 2010). ==Maantiede== Dvorištšin kunta sijaitsee Valdain ylängön koillisosassa. Se rajoittuu lännessä Hvoinajan piirin Borovskojen, luoteessa Hvoinajan, pohjoisessa Mintsyn ja idässä Kabožan kuntiin sekä etelässä Mošenskojen piiriin. Pinta-alasta suurin osa on metsää. Seudulla on useita järviä, joista suurimmat ovat Igor, Sokolnik ja Polobža. Hyötykaivannaisia ovat hiekka, sora, kalkkikivi ja turve. Kunnan alueella sijaitsee Igorevskije mhin rauhoitusalue. Keskuskylän lisäksi kuntaan kuuluu Kušaveran rautatieasema sekä 15 kylää: Belkovo, Fedejevo, Gaino, Jamskoje, Kuntsovo, Kušavera, Niva, Ostrov, Polobža, Ronino, Šesternja, Stjopanovo, Štšiptsovo, Šuino ja Terebut. ==Liikenne, talous ja palvelut== Kunnan läpi kulkee Pietarin ja Moskovan välinen sivurata. Kušaveran asemalla pysähtyy Pietarin ja Pestovon välinen kaukojuna sekä Hvoinajan, Budogoštšin ja Podborovjen väliset paikallisjunat. Dvorištšista on linja-autoyhteys Kušaveran kautta Hvoinajaan. Seudun pääelinkeino on maatalous. Kunnassa toimii kaksi maidon ja lihan tuotantoon erikoistunutta maatalousyritystä. Lisäksi on henkilökohtaisia aputalouksia. Dvorištšissa on lastentarha, kulttuuritalo, kirjasto, ensiapuasema ja kaksi kauppaa, Kušaveran asemalla kulttuuritalo, kirjasto ja kauppa. Nähtävyyksiin kuuluvat muinaiset asuin- ja hautapaikat, uhrikivi, 1800-luvulla rakennettu Kušaveran kirkko ja toisen maailmansodan aikainen sotilashautausmaa. ==Lähteet== ==Aiheesta muualla== * Dvorištšin kunnan sivusto Luokka:Hvoinajan piirin kunnat Luokka:Novgorodin alueen kylät
Jubileinyi (Novgorodin alue)

Jubileinyi () on taajama ja maalaiskunta Novgorodin alueen Hvoinajan piirissä Venäjällä. Se sijaitsee Kobožajoen varrella neljä kilometriä Kabožan rautatieasemalta luoteeseen. Asukkaita on 1 700 henkeä (vuonna 2011). Jubileinyin kunnan pinta-ala on 1,6 neliökilometriä. Sitä ympäröi joka puolelta Kabožan kunta. Jubileinyin taajama on kunnan ainoa asutuskeskus. Taajama on perustettu vuonna 1967 turvetuotantoalueen keskukseksi. Se on saanut nimensä lokakuun vallankumouksen 50-vuotisjuhlan kunniaksi. Vuonna 1971 muodostettiin Sosnovskin kyläneuvostoalue, josta vuonna 2005 tuli Jubileinyin maalaiskunta. Jubileinyissa toimii turvetuotantoyritys, rakennusyritys ja kaksi puunjalostuslaitosta. Asukkaat harjoittavat myös palveluammatteja ja maataloutta. Julkisiin palveluihin kuuluvat lastentarha, keskikoulu, lastenkoti, kulttuuritalo, kirjasto ja poliklinikka. Jubileinyista on linja- autoyhteys Kabožaan. ==Lähteet== ==Aiheesta muualla== * Jubileinyin kunnan sivusto Luokka:Hvoinajan piirin kunnat
Harpala

250px|thumb|right|Harpalan sotamuistomerkki. Harpala () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Lempaalan harjuilla neljä kilometriä Kuivaisista koilliseen. Kylässä on 3 600 asukasta (vuonna 2010). Harpalan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1800-luvun puolivälissä sen asukkaat olivat ortodoksisia inkerikkoja. Harpalan kartanon yhteydessä toimi Pietarin löytölastenhuoneen sairaala ja rautasulattamo. Vuonna 1838 rakennettiin kivinen tsasouna. Myöhemmin seudulla oli useampia kartanoita. Vuoden 1926 väestönlaskennan mukaan Harpalan sairaalan ja sovhoosin yhteydessä asui 19 venäläistä ja 16 inkerinsuomalaista. Samana vuonna perustettiin Harpalan suomalainen kyläneuvosto, johon kuului 516 venäläistä, 360 suomalaista ja 21 muiden kansallisuuksien edustajaa. Vuonna 1935 paikkakunnalle alettiin rakentaa puna-armeijan varuskuntaa. Vuosikymmenen lopussa seudun suomalaisväestö karkotettiin muualle Neuvostoliittoon. Nykyään Harpala on Kuivaisin kunnan suurin asutuskeskus. Se koostuu viisi- ja kolmikerroksisista asuintaloista. Kylän pohjoispuolella sijaitsee varuskunta- alue. Kylästä on linja-autoyhteydet Gruzinon rautatieasemalle, Devjatkinon metroasemalle ja Seuloskoihin. Palveluihin kuuluvat lastentarha, koulu, poliklinikka ja posti. Mikittalaan johtavan tien risteyksessä on toisen maailmansodan aikainen sotilashautausmaa ja muistomerkki. ==Lähteet== Luokka:Lempaalan kylät Luokka:Seuloskoin piiri
Great Falls (Montana)

Great Falls on kaupunki Montanan osavaltiossa, Yhdysvalloissa. Kaupunki kuuluu Cascaden piirikuntaan ja on sen hallintokaupunki. Great Falls on Montanan kolmanneksi suurin kaupunki ja vuonna 2000 siellä oli 56 690 asukasta. Asutusta Great Fallsin kaupungin alueelle alkoi saapua vuonna 1883 ja rautatieyhteyden se sai 1887. == Lähteet == == Aiheesta muualla == * Great Fallsin kaupungin kotisivu Luokka:Montanan kaupungit
Juankosken koulu

Juankosken koulu on Juankosken taajamassa Kuopiossa toimiva yläkoulu (luokka- asteet 7–9). Oppilaat tulevat Säyneisen, Juankosken, Muuruveden ja osin Kaavin alueiden alakouluista. Opetus tapahtuu Ruukinkoulu -rakennuksessa. Juankosken koulua kävi yhteensä 207 peruskoululaista vuonna 2016. Rakennuksessa toimii myös Juankosken lukio. Juankosken muita perusopetuksen kouluja ovat Juantehtaan koulu (luokka-asteet 0–6, 182 oppilasta 2016), Muuruveden koulu (luokat 0–6, 52 oppilasta). Lisäksi Juankoskella on lukio. ==Lähteet== Luokka:Juankosken rakennukset ja rakennelmat Luokka:Juankoski (kaupunginosa) Luokka:Kuopion peruskoulut
Smartpost

Smartpost-palveluun kuuluu verkosto Postin automaatteja kuluttajien asuintaloissa, työpaikoilla tai kauppapaikoilla, joihin voi vastaanottaa verkkokauppaostoksia, kauppakasseja tai esimerkiksi pestyt pyykit. Palveluita/tuotteita voi tilata Smartpost.fi-sivuston kautta. Palvelualustaan voivat liittyä kauppiaaksi yritykset, jotka haluavat myydä palveluja tai tuotteita koko Suomeen. Smartpostiin voi jättää myös valmiiksi maksettuja lähetyksiä. Postin pakettiautomaattien kautta lähetettyjä paketteja voi maksaa myös maksukortilla. Ne sijaitsevat pääsääntöisesti kauppapaikoilla. Posti osti Virossa perustetun Smartpostin liiketoiminnan vuonna 2010 ja laajensi toiminnan Suomeen. Lähetettävät paketit hinnoitellaan koon mukaan. Maksimipaino on 35 kg. Yhteensä automaatteja on Suomessa noin 2300 kpl (2021). ==Lähteet== == Aiheesta muualla == *smartpost.fi Luokka:Suomen postiliikenne
Kiero

Kiero () on kylä Leningradin alueen Seuloskoin piirin Kuivaisin kunnassa. Se sijaitsee Lempaalanjärven ja Roikanjärven välisellä kannaksella kymmenen kilometriä Kuivaisista länteen. Asukkaita on vajaat 600 henkeä (vuonna 2010). Kieron kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin Lempaalan seurakuntaan kuulunut inkeriläiskylä sijaitsi Lempaalanjärven itärannalla Roikanjoen suussa. Vuoden 1926 väestönlaskennan mukaan siellä asui 41 inkerinsuomalaista, 36 suomensuomalaista ja 18 venäläistä. Suomalaiset karkotettiin muualle Neuvostoliittoon 1930-luvun lopussa. Nykyään Kierossa on suljettu varuskunta- alue. Sen ympärillä sijaitsee useita puutarhapalsta-alueita, joissa kesäaikaan asuu arviolta 450 ihmistä. Lähistöllä Käkisalmen tien varrella on Lembolovskaja tverdynja -niminen toisen maailmansodan muistomerkki. ==Lähteet== Luokka:Lempaalan kylät Luokka:Seuloskoin piiri
Farhan Akhtar

Farhan Akhtar (s. 9. tammikuuta 1974) on intialainen elokuvaohjaaja- ja tuottaja, käsikirjoittaja, näyttelijä ja televisiojuontaja. Hänen esikoisohjauksensa Dil Chahta Hai (2001) sai National Film Award for Best Popular Film Providing Wholesome Entertainment -palkinnon. Akhtar näytteli ensi kertaa elokuvassa Rock On!! (2008), joka sai parhaan hindinkielisen elokuvan -palkinnon. == Filmografia == === Ohjaajana/käsikirjoittajana === Vuosi Elokuva Muuta 2001 Dil Chahta Hai 2004 Lakshya 2006 Don 2007 Positive Lyhytelokuva 2011 Don 2 2023 Jee Le Zaraa === Tuottajana === Vuosi Elokuva Ohjaaja 2006 Don hän itse 2007 Honeymoon Travels Pvt. Ltd. Reema Kagti 2008 Rock On!! Abhishek Kapoor 2009 Luck by Chance Zoya Akhtar 2010 Karthik Calling Karthik Vijay Lalwani 2011 Game Abhinay Deo 2011 Zindagi Na Milegi Dobara Zoya Akhtar 2011 Don 2 hän itse 2012 Talaash: The Answer Lies Within Reema Kagti 2013 Fukrey Mrighdeep Singh Lamba 2015 Dil Dhadakne Do Zoya Akhtar 2015 Bangistan Karan Anshuman 2016 Rock On!! 2 Shujaat Saudagar 2017 Raees Rahul Dholakia 2017 Fukrey Returns Mrighdeep Singh Lamba 2018 Gold Reema Kagti 2019 Gully Boy Zoya Akhtar 2021 Toofaan Rakeysh Omprakash Mehra 2023 Jee Le Zaraa hän itse === Näyttelijänä === Vuosi Elokuva Rooli Muuta 2008 The Fakir of Venice Adi Contractor 2008 Rock On!! Aditya ”Adi” Shroff Parhaan miestulokkaan Filmfare Awards -palkinto 2009 Luck by Chance Vikram Jaisingh 2010 Karthik Calling Karthik Karthik Narayan 2011 Zindagi Na Milegi Dobara Imran Parhaan miessivuosan Filmfare Awards -palkinto 2013 Bombay Talkies itsenään Erikoisesiintyminen laulussa ”Apna Bombay Talkies” 2013 Bhaag Milkha Bhaag Milkha Singh Parhaan miespääosan Filmfare Awards -palkinto 2014 Shaadi Ke Side Effects Siddharth Roy 2015 Dil Dhadakne Do Sunny Gill 2016 Wazir Daanish Ali 2016 Rock On!! 2 Aditya ”Adi” Shroff 2017 Daddy Maqsood 2017 Lucknow Central Kishan Mohan Girhotra 2019 The Fakir of Venice Adi Contractor 2019 The Sky Is Pink Niren Chaudhary 2021 Toofaan Aziz ”Toofan” Ali/Ajju Bhai 2022 Ms. Marvel Waleed == Lähteet == == Aiheesta muualla == * Luokka:Vuonna 1974 syntyneet Luokka:Elävät henkilöt Luokka:Intialaiset elokuvaohjaajat Luokka:Intialaiset elokuvatuottajat Luokka:Intialaiset elokuvakäsikirjoittajat Luokka:Intialaiset näyttelijät
Lappeela

Lappeela () on kylä Leningradin alueen Seuloskoin piirin Kuivaisin kunnassa. Se sijaitsee Pietarista pohjoiseen johtavan rautatien ja A120-maantien välissä puolitoista kilometriä Kuivaisista luoteeseen. Kylän keskellä on samanniminen pieni järvi. Vakituisia asukkaita on kolme (vuonna 2010). Lempaalan luterilaiseen seurakuntaan kuuluneessa kylässä on asunut äyrämöisperäisten inkerinsuomalaisten lisäksi myös ortodoksisia inkerikkoja. Vuoden 1926 väestönlaskennan mukaan kylässä asui 60 inkerinsuomalaista ja 53 venäläistä. Suomalaiset karkotettiin muualle Neuvostoliittoon 1930-luvun lopussa. Nykyään kylää ympäröi Gruzinon puutarhapalsta-alue, jolla asuu kesäisin tuhansia pietarilaisia. ==Lähteet== Luokka:Lempaalan kylät Luokka:Seuloskoin piiri
Michael Akasius Toppo

Michael Akasius Toppo (s. 8. toukokuuta 1955) on intialainen roomalaiskatolinen piispa. Hänet vihittiin papiksi Tezpurin hiippakuntaan 26. tammikuuta 1986 ja nimitettiin Tezpurin piispaksi 3. joulukuuta 2007. Piispaksi vihkiminen seurasi 2. maaliskuuta 2008. Pääkonsekraattorina toimi Pedro López Quintana, jota avustivat Thomas Menamparampil ja Robert Kerketta.Catholic-Hierarchy.org: Bishop Michael Akasius Toppo == Lähteet == Luokka:Intialaiset katoliset piispat Luokka:Vuonna 1955 syntyneet Luokka:Elävät henkilöt
Kimmo Kuusela

Kimmo Pellervo Kuusela (s. 7. lokakuuta 1962 Forssa) on suomalainen seiväshyppääjä. Hän edusti aktiiviurallaan Tammelan Ryskettä vuoteen 1979 ja sen jälkeen Someron Esaa. Häntä valmensivat Pentti Kuusela, Ilpo Seppänen, Helge Haapakoski ja Aulis Kairento. Kuusela sijoittui Stuttgartin EM- kilpailuissa 1986 viidenneksi ennätyksellään 555 cm. Rooman MM-kilpailuissa 1987 hän jäi karsinnassa ilman tulosta. Hän edusti Suomea aikuisten maaotteluissa vuosina 1984–1987, ja voitti maaottelun seiväshyppykilpailun Santiago de Compostelassa 1984 ja Helsingissä 1986. Kuusela voitti Suomen- mestaruuden 1986 ja 1987 sekä sai SM-pronssia 1984 ja 1985. Sisäratojen SM- kilpailuissa hän oli kolmas 1985. Halliennätyksensä 530 hän hyppäsi Somerolla tammikuussa 1985. == Lähteet == Luokka:Suomalaiset seiväshyppääjät Luokka:Vuonna 1962 syntyneet Luokka:Elävät henkilöt
Old Streetin asema

Old Streetin asema on rautatie- ja metroasema Islingtonissa Lontoon Cityn pohjoispuolella Yhdistyneessä kuningaskunnassa. Asema on kokonaan maanalainen ja sijaitsee Lontoon matkakortin maksualueella 1. ==Metro== Old Streetin metroasema on Lontoon metron Northern Linella Moorgaten ja Angelin asemien välillä. Asema on avattu alun perin osana City and South London Railwayta vuonna 1901. ==Rautatieasema== Old Streetin rautatieasema on First Capital Connectin liikennöimällä Northern City Line -rataosalla Moorgaten ja Essex Roadin asemien välillä. Northern City Linen laiturit on rakennettu vuonna 1904. Tiedosto:Old Street Northern line northbound.JPG|Metron laiturialue Tiedosto:Old Street Great Northern northbound.JPG|First Capital Connectin asemalaituri Tiedosto:Old Street ticket office.jpg|Aseman lippuhalli ==Lähteet== ==Aiheesta muualla== *Old Streetin asema National Railin sivuilla *Old Streetin asema Lontoon liikennelaitoksen sivuilla Luokka:Islingtonin metroasemat Luokka:Lontoon rautatieliikennepaikat
Alf (täsmennyssivu)

Alf voi tarkoittaa näitä asioita: * Alf, yhdysvaltalainen televisiosarja * Alf, sarjakuvalehti * Alf, skandinaavisen mytologian keijukainen * Alf, miehen nimi * Application Level Framing, ALF, sovellustason kehystys * Animal Liberation Front, ALF, Eläinten vapautusrintama * Afar Liberation Front, ALF, afarien vapautusrintama * Arab Liberation Front, ALF, Palestiinan vapautusjärjestöön (PLO) kuuluva pieni poliittinen ryhmä
Idänkyläpöllönen

Idänkyläpöllönen (Otus sunia) on pöllöihin kuuluva lintu. Sitä tavataan Etelä- Aasiassa Bangladeshissa, Kambodžassa, Kiinassa, Intiassa, Indonesiassa, Japanissa, Etelä-Koreassa, Pohjois-Koreassa, Laosissa, Malesiassa, Myanmarissa, Nepalissa, Pakistanissa, Venäjällä, Singaporessa, Sri Lankassa, Taiwanssa, Taimaassa ja Vietnamissa. Sen elinpiiriä ovat kuivat lehtimetsät. Useimmiten ne havaitaan erikoisen ääntelynsä perusteella. Alaskassa on kirjattu kaksi pöllön esiintymistä. Sen elinpiiriä ovat lauhkeat, subtrooppiset ja trooppiset pensaikot, boreaaliset metsät, ja sitä tavataan myös asutuilla alueilla kaupungeissa ja viljelyksillä ja puutarhoissa. ==Lähteet== ==Aiheesta muualla== * Luokka:Pöllöset
Sims-luokka

Sims-luokka oli Yhdysvaltain laivaston kahdentoista vuosina 1939-1940 valmistuneen hävittäjän muodostama alusluokka. Se oli Yhdysvaltain laivaston viimeinen ennen toiseen maailmansotaan liittymistä valmistunut hävittäjäluokka. == Suunnittelu == Luokka oli viimeinen Yhdysvaltain laivaston hävittäjäluokka, jossa voimasiirto oli sijoitettu yhteen konehuoneeseen. Se oli myös ensimmäinen, jossa rungon pituutta kasvatettiin ja siten se oli suurempien ja nopeampien sodan aikaisten hävittäjäluokkien edelläkävijä. Luokassa otettiin käyttöön Mark 37 -tulenjohtojärjestelmä, jonka Ford Mark 1 -tulenjohtolaskin oli sijoitettu aluksen uumeniin aiemmasta tulenjohtotorneihin sijoitetusta menetelmästä poiketen. Laskin takasi tehokkaan tulenjohdon sekä pinta- että ilmamaaleihin, koska lähes reaaliaikainen laskenta takasi osuman jo tulenavauksessa. Järjestelmä oli käytössä Yhdysvaltain laivaston aluksilla aina 1960-luvun lopulle. == Alukset == Sims-luokan hävittäjätWhitley, M. J. s. 269 Nimi Telakka Kölinlasku Vesille Valmis Kohtalo USS Sims Bath Iron Works 15. heinäkuuta 1937 8. huhtikuuta 1939 1. elokuuta 1939 uponnut 7. toukokuuta 1942 USS Hughes Bath Iron Works 15. syyskuuta 1937 17. kesäkuuta 1939 21. syyskuuta 1939 operaatio Crossroadsin maalilaivana heinäkuussa 1946 Bikinin atollilla uponnut maalilaivana 16. lokakuuta 1948 USS Anderson Federal Shipbuilding Corporation 15. marraskuuta 1937 4. helmikuuta 1939 19. toukokuuta 1939 uponnut operaatio Crossroadsin maalilaivana 1. heinäkuuta 1946 Bikinin atollilla USS Hammann Federal Shipbuilding Corporation 17. tammikuuta 1938 4. helmikuuta 1939 11. elokuuta 1939 Japanin keisarillisen laivaston sukellusveneen I-168 torpedoin upottama 6. kesäkuuta 1942 USS Mustin Newport News 20. joulukuuta 1937 8. joulukuuta 1938 15. syyskuuta 1939 operaatio Crossroadsin maalilaivana heinäkuussa 1946 Bikinin atollilla uponnut maalilaivana 18. huhtikuuta 1948 Kwajaleinilla USS Russell Newport News 20. joulukuuta 1937 8. joulukuuta 1938 3. marraskuuta 1939 myyty romutettavaksi syyskuussa 1947 USS O'Brien Bostonin laivastontelakka 31. toukokuuta 1938 20. lokakuuta 1939 2. maaliskuuta 1940 Japanin keisarillisen laivaston sukellusveneen I-19 torpedoima 15. syyskuuta 1942 uponnut hinattaessa telakalle 19. lokakuuta USS Walke Bostonin laivastontelakka 31. toukokuuta 1938 20. lokakuuta 1939 27. huhtikuuta 1940 upotettu 15. marraskuuta 1942 USS Morris Norfolkin laivastontelakka 7. kesäkuuta 1938 1. kesäkuuta 1939 5. maaliskuuta 1940 myyty romutettavaksi 2. elokuuta 1947 USS Roe Charlestonin laivastontelakka 23. huhtikuuta 1938 21. kesäkuuta 1939 5. tammikuuta 1940 myyty romutettavaksi elokuussa 1947 USS Wainwright Norfolkin laivastontelakka 7. kesäkuuta 1938 1. kesäkuuta 1939 15. huhtikuuta 1940 operaatio Crossroadsin maalilaivana heinäkuussa 1946 Bikinin atollilla uponnut maalilaivana 5. heinäkuuta 1948 USS Buck Philadelphian laivastontelakka 6. huhtikuuta 1938 22. toukokuuta 1939 15. toukokuuta 1940 Saksan laivaston sukellusveneen U-616 upottama 9. lokakuuta 1943 Salernon edustalla ==Lähteet== * * === Viitteet === *
Go Girl Crazy!

Go Girl Crazy! on yhdysvaltalaisen The Dictators -yhtyeen esikoisalbumi. Se on julkaistu vuonna 1975 CBS-yhtiön alamerkillä Epic. Omien kappaleiden lisäksi albumilla on versio Sonny and Cher -duon ykköshitistä ”I Got You Babe” sekä ”California Sun”, jonka versioi myöhemmin Ramones albumillaan Leave Home. The Dictatorsin musiikillinen linja herätti hämmennystä koska se oli ”jonkinlainen parodiarockin ja uuden jyrinän risteymä”. Niinpä Epic Records sanoi sopimuksensa irti pari viikkoa albumin ilmestymisen jälkeen. Levyn tuottivat Murray Krugman ja Sandy Pearlman, joiden aikaisempia yhteistyökumppaneita olivat olleet Blue Öyster Cult ja Pavlov’s Dog. Go Girl Crazy! on äänitetty New Yorkissa CBS:n studiossa ja miksattu New Yorkissa The Record Plant -studiossa sekä St. Louisissa Kiel Auditoriumissa. Äänittäjä oli Tim Geelan apunaan Lou Waxman. Miksauksen on tehnyt Ed Sprigg. Nauhoitukseen on osallistunut myös Howie Lindeman. Levykannen valokuvan on ottanut David Gahr. Graafisesta suunnittelusta ovat vastanneet Johnny Montana ja Gringo Huerta. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Kappaleet == ; A-puoli # # # # ; A-puoli # * # # # # Kappaleiden julkaisija on Sure Enough Tunes paitsi kappaleen 2 osalta Carlin Mus. Corp. ja 6 osalta Planetary-Nom (London) Ltd. / Robert Mellin Ltd. == Kokoonpano == * Handsome Dick Manitoba – laulu * Adny Shernoff – basso, laulu * Ross "The Boss" FUNichello – soolokitara, laulu * Top Ten – rytmikitara (Pacemaker Guitar) * Stu Boy King – lyömäsoittimet LP-levyn takakannessa on kuvat yhtyeen neljästä jäsenestä kommentteineen. Esimerkiksi Funichellon luonnehdinta itsestään on: Minulle määrä on laatua. Valokuvat on ottanut Roni Hoffman. Kosketinsoittimia kappaleissa ”Teengenerate” ja ”Cars and Girls” soittaa Alan Glover. Lisäksi nyrkkeilyn WWE-mestari Stan ”Corky” Stasiak kertoo sydämeen kohdistuvilla iskuilla tekemistään ”teloituksista”. == Lähteet == * The Dictators LP Go Girl Crazy! (Epic EPC 80767) 1975 === Viitteet === Luokka:Vuoden 1975 esikoisalbumit Luokka:Yhdysvaltalaiset rockalbumit
Dukan-dieetti

Dukan-dieetti, tai Dukanin dieetti, on etenkin Ranskassa tunnettu, proteiinipitoinen ruokavalio. Dieetin suunnitteli Pierre Dukan, ranskalainen lääkäri ja ravintofysiologi. ==Historia== Kun Pierre Dukan oli yleislääkärinä Pariisissa vuonna 1975, hän kohtasi liikalihavuuden ongelman. Siihen aikaan liikalihavuuden hoitona käytettiin pieniä ruoka-annoksia ja vähäkalorista ruokaa. Dukan mietti vaihtoehtoista tapaa, jolla voitaisiin estää laihtuneiden potilaiden uusi painonnousu. Hän kehitteli uuden nelivaiheisen lähestymistavan, joka piti sisällään pysyvän muutoksen painonpudotuksessa. Kahdenkymmenen tutkimusvuoden jälkeen Pierre Dukan julkaisi löydöksensä vuonna 2000 kirjassaan Je ne sais pas maigrir (En tiedä kuinka laihtua), josta tuli menestysteos. Dukanin dieetistä tuli menestys sen jälkeen, kun Carole Middleton kertoi tyttärensä Catherinen laihduttaneen sen avulla kaksi kokoa ennen häitään Prinssi Williamin kanssa. ==Ohjelma== Dukanin dieetti on neliportainen ohjelma, jossa kahdessa ensimmäisessä vaiheessa pudotetaan ylimääräinen paino, ja kahdessa seuraavassa vaiheessa keskitytään tavoitepainon säilymiseen. 1-vaiheessa, niin sanotussa hyökkäysvaiheessa, syödään pelkkiä proteiinipitoisia ruokia.http://dieetti.eu/karppaus/dukanin- dieetti-alkaa-hiilarittomalla-hyokkayksella/ Dukanilla on niistä tarkka soveltuvien ruoka-aineiden luettelo. Painonpudotus tapahtuu 2-vaiheessa, jossa jatketaan proteiinipitoisten ruokien syömistä, ja lisätään ruokavalioon 28 erilaista kasvista. Proteiinipäiviä kuitenkin vuorotellaan proteiini- kasvispäivien kanssa. Päivittäin suositellaan liikunnaksi vähintään 30 minuuttia kävelyä. 3-vaiheessa eli tasauksessa keho opetetaan sopeutumaan uuteen vaiheeseen. Tässä vaiheessa voidaan ruokavalioon lisätä hedelmiä, leipää ja juustoja. Hiilihydraattipitoinen ruoka sallitaan 1-2 kertaa viikossa. Lisäksi laihduttaja saa palkita itsensä kerran tai kahdesti viikossa juhla-aterialla, jossa myös jälkiruoka tai lasillinen viiniä on sallittu. Liikuntasuositus on edelleen 30 minuuttia kävelyä päivässä. 4-vaihe eli ylläpitovaihe kestää loppuelämän. Viikossa on yksi proteiinipäivä, joka Dukanin mukaan varmistaa, että syödyt hiilihydraatit eivät enää kerry vyötärölle. ==Lähteet== * Pierre Dukanin viralliset sivut * Pierre Dukan: The Dukan Diet ===Viitteet=== ==Aiheesta muualla== * Luokka:Ruokavaliot
Itrakonatsoli

Itrakonatsoli (C35H38Cl2N8O4) on triatsolijohdannaisiin kuuluva sienitautien hoitoon käytettävä lääkeaine. ==Vaikutusmekanismi== Itrakonatsoli estää sienten kasvua vaikuttamalla sytokromi P450-välitteisen ergosterolin synteesiin estävästi. Tämä vaikutustapa on tyypillinen kaikille triatsolirakenteen sisältäville sienilääkkeille. Itrakonatsolin lisäksi myös sen päämetaboliitti hydroksi-itrakonatsoli, jonka triatsolonisivuketju on hydroksyloitunut, on aktiivinen. Itrakonatsoli tehoaa muun muassa Candida-, Aspergillus-, Cryptococcus-, Blastomyces-, Coccidioides- ja Histoplasma- sukujen sienien ja homeiden aiheuttamien iho-, kynsi- ja limakalvoinfektioihin. Itrakonatsoli on hyvin rasvaliukoinen ja liukenee erittäin niukasti veteen. Lääkeaineen imeytymisen kannalta on tärkeää, että mahan nesteet ovat riittävän happamia. Tämän vuoksi syöminen edistää itrakonatsolin imeytymistä, koska syöminen lisää mahahapon tuotantoa. ==Sivuvaikutukset== Sivuvaikutuksina itrakonatsolilääkitys aiheuttaa tyypillisimmin mahakipua ja huonovointisuutta. Tämän lisäksi voi esiintyä allergisia iho-oireita, kuumetta ja maksan aminotransferaasien pitoisuuksien kohoamista. Itrakonatsoli on CYP3A4-entsyymin voimakas inhibiittori, mikä aiheuttaa kyseisen entsyymin kautta metaboloituvien lääkeaineiden aineenvaihdunnan hidastumista. Tämän seurauksena niiden teho ja myrkyllisyys voi kasvaa huomattavasti. ==Synteesi== Itrakonatsolin synteesi on monivaiheinen. Lähtöaineena käytetään 2,4-diklooriasetofenonia, glyseriiniä ja triatsolia. Synteesin välivaiheena muodostuva raseeminen isomeerien seos erotetaan kromatografiaa käyttämällä. ==Lähteet== Luokka:Sienilääkkeet Luokka:WHO:n tärkeimmät lääkkeet
Iitin Pyrintö

Iitin Pyrintö on iittiläinen urheiluseura, joka on perustettu vuonna 1909. Seuran lajijaostot ovat hiihtosuunnistus, jääkiekko, lentopallo, naisvoimistelu, pesäpallo ja yleisurheilu. Alaosastoja ovat Etelä-Iitin Tenho, Kymentaan Kisa, Kymikunnan Voimistelijat, Lyöttilän Luja, Maakansan Nopsa, Mankalan Vire, Pohjois-Iitin Kiri ja Saarasten Sampo. ==Lähteet== Luokka:Iittiläiset urheiluseurat Luokka:Suomalaiset urheilun yleisseurat
Von Schoultz

von Schoultz on suomalainen aatelissuku, joka muutti Liettuasta Ruotsiin 1700-luvun alussa. Majuri ja Svartholman linnoituksen komendantti Carl Gustav von Schoultz naturalisoitiin Suomen aateliin 4. elokuuta 1840 ja introdusoitiin samana vuonna numerolla 206. Viitattu 19.6.2015. == Suvun tunnettuja jäseniä == * Arne von Schoultz (1874–1957), suomalainen kirjailija, Karl Fredrik Sebastian von Schoultzin poika * Barbara von Schoultz (s. 1936), suomalainen runoilija * Carl von Schoultz (1869–1940), suomalainen upseeri ja virka- ja valtiopäivämies, Karl Lorenz Adalbert von Schoultzin poika * Carl Gustav von Schoultz (1776–1841), suomalainen majuri ja Svartholman linnoituksen komendantti * Constantin Nils Lorenz von Schoultz (1805–1887), suomalainen kenraalimajuri, Carl Gustav von Schoultzin poika * Constantin Runo Georg von Schoultz (1866–1907), suomalainen insinööri ja valtiopäivämies, Karl Fredrik Sebastian von Schoultzin poika * Edvard Fredrik Konstantin von Schoultz (1841–1912), suomalainen kenraaliluutnantti * Fredrick von Schoultz (s. 1968), Porvoon apulaiskaupunginjohtaja * Gustaf Karl Kullervo von Schoultz (1866–1934), suomalainen maanmittari ja valtiopäivämies * Gustav von Schoultz (1871–1946), suomalainen kontra-amiraali, Constantin Nils Lorenz von Schoultzin pojanpoika * Hermann von Schoultz (1827–1881), suomalainen kontra- amiraali * Johanna von Schoultz (1813–1863), ruotsalais-suomalainen oopperalaulaja * Karl von Schoultz (1922–2013), suomalainen kirjailija ja suomentaja * Karl Fredrik Sebastian von Schoultz (1834–1892), suomalainen upseeri, insinööri ja valtiopäivämies, Constantin Nils Lorenz von Schoultzin poika * Karl Lorenz Adalbert von Schoultz (1836–1896), suomalainen kenraalimajuri, Edvard Fredrik Konstantin von Schoultzin veli * Margit von Schoultz-Frankenhaeuser (1898–1990), suomalainen runoilija * Nils Gustaf von Schoultz (1807–1838), suomalais-ruotsalainen upseeri, kemisti ja seikkailija * Oskar von Schoultz (1872–1947), suomalainen yliopiston lehtori, kielenkääntäjä ja valtiopäivämies, Karl Lorenz Adalbert von Schoultzin poika * Solveig von Schoultz (1907–1996), suomalainen kirjailija * Åsa von Schoultz (s. 1973), suomalainen valtio-opin professori == Lähteet == Luokka:Suomalaiset aatelissuvut
Koivusuon luonnonpuisto

Koivusuon luonnonpuisto on luonnonpuisto Ilomantsin kunnassa Pohjois-Karjalan maakunnan itäosassa. Luonnonpuisto sijaitsee Koitajoen vesistöalueella. Puiston pinta-ala on 29,4 km² ja se on perustettu vuonna 1982. Koivusuon luonnonpuisto on perustettu suojelemaan itäsuomalaista suo- ja metsäluontoa. Koivusuo ei kuulu kokonaan luonnonpuistoon, vaan suon toinen puoli on turvetuotantoaluetta. Luonnonpuistossa on sallittu liikkuminen vain merkityillä reiteillä. Tapion taival -retkeilypolku kulkee osittain luonnonpuiston alueella. Ilomantsin kunnan vakinaiset asukkaat saavat liikkua alueella merkittyjen reittien ulkopuolella sienestääkseen tai marjastaakseen. ==Lähteet== Luokka:Suomen luonnonpuistot Luokka:Ilomantsin luonto Luokka:Suomen luonnonnähtävyydet Luokka:Pohjois-Karjalan luonnonsuojelualueet
Pilkkusilli

Pilkkusilli (Alosa alosa) on yksi suurimmista sillikaloista. Se kuuluu lähisukulaisensa täpläsillin tavoin jokisilleihin. Pilkkusilliä tavataan Välimeressä ja Altantin Euroopan puoleisella rannikolla. Se viettää suurimman osan ajastaan meressä mutta hakeutuu jokiin kutemaan. Itämeressä se on satunnaisvieras, joka on tavattu Suomessakin. Suurin suomesta pyydetty pilkkusilli painoi 1,515 kg. Ennätys on vuodelta 2002 Nauvosta. == Lähteet == Luokka:Jokisillit Luokka:Uhanalaiset kalat
Aldea (1928)

Aldea oli Chilen laivaston Serrano-luokan hävittäjä, joka palveli toisessa maailmansodassa. == Valmistus == Alus tilattiin 1927 John I. Thornycroft and Companyltä Woolstonista. Sen köli laskettiin 8. maaliskuuta 1928 ja alus laskettiin vesille 28. marraskuuta kumminaan kontra-amiraali José Toribio Merino Saavedran puoliso Berta Castro de Merino. Alus valmistui 26. heinäkuuta 1929.Chilen laivaston - Aldea == Palvelus == Aldea lähti 9. elokuuta Chileen ensimmäisenä päällikkönään Silvestre Calderón. Sen reitti kulki Gran Canarian Las Palmasin, Teneriffan Santa Cruzin, Kap Verden São Vicenten, Pernambucon, Montevideon, Punta Arenasin ja Grapplerin kautta Talcahuanoon, mihin alus saapui 28. syyskuuta. Se jatkoi varustamisen jälkeen Valparaísoon, mihin se saapui 4. lokakuuta. Alus poistettiin palveluksesta 21. kesäkuuta 1957 ja se poistettiin alusluettelosta 12. helmikuuta 1958. Alus on romutettu.Whitley, M. J. s. 31 ==Lähteet== * * === Viitteet === Luokka:Serrano-luokan hävittäjät Luokka:Thornycroftin valmistamat alukset Luokka:Chilen toisen maailmansodan hävittäjät
Paul Voigt

Paul Voigt (1867 Schmiedenber, Saksa – 1943 Helsinki) oli saksalainen viulisti, joka muutti Suomeen 1800-luvun lopulla nykyisen Helsingin kaupunginorkesterin viulistiksi. Voigt tuli Suomeen viimeistään 1893 ja soitti orkesterissa ensin vuoteen 1900 ja uudestaan 1910–1911. Voigt toimi Jean Sibeliuksen puhtaaksikirjoittajana, ja on arveltu, että hänen jäämistöstään löytyisi arvoituksellisen kahdeksannen sinfonian nuotteja. Helsingin Sanomissa aiheesta julkaistun artikkelin johdosta jäämistön haltuunsa saaneen henkilön pojantytär ryhtyi tutkimaan aineistoa, mutta nuotteja ei löytynyt, sen sijaan löytyi kiinnostavia kirjeitä, jotka Sibelius on kirjoittanut Voigtille. == Lähteet== Luokka:Saksalaiset viulistit Luokka:Vuonna 1867 syntyneet Luokka:Vuonna 1943 kuolleet
Mohamed Amsif

Mohamed Amsif (s. 7. helmikuuta 1989 Düsseldorf, Saksa) on marokkolainen jalkapalloilija. Maalivahtina pelaava Amsif edustaa Marokon pääsarjassa pelaavaa IR Tangeria. ==Seurajoukkueura== Amsif jalkapalloilun kotikaupunkinsa paikallisessa seurassa TuRU Düsseldorfissa vuonna 1995. Kuuden vuoden jälkeen Amsif vaihtoi seuraa DSV Lierenfeldiin, jossa hän pelasi kahden kauden verran. Amsif edusti vielä vuosina 2003–2005 Wuppertaler SV:tä, kunnes päätyi Schalken junioreihin vuonna 2005. Kaudella 2008–2009 Amsif pelasi ensimmäiset ottelunsa aikuisten tasolla Regionalligan sarjassa Schalken kakkosjoukkueessa. Hän oli myös kirjoilla joukkueen edustuksessa, mutta pelasi kaksi kautta kakkosjoukkueessa, ===Augsburg=== Amsif siirtyi kahden vuoden sopimuksella 2. Bundesliigassa pelanneeseen FC Augsburgiin. Hän pelasi avausottelunsa sarjan neljännellä kierroksella kotiottelussa VfL Osnabrückia vastaan, joka päättyi tasan 2–2. Augsburg nousi lopulta kauden päätteeksi Bundesliigaan tultuaan 2. Bundesliigassa toiseksi. Amsif pelasi kauden aikana kaksi ottelua. Kaudella 2011–2012 Amsif pelasi ensimmäisen Bundesliigaottelunsa 6. marraskuuta 2011 Bayern Münchenia vastaan. Ottelu päättyi lopulta 1–2 tappioon. ==Maajoukkueura== Amsif edusti junioritasolla Saksan nuorten maajoukkueita vuosina 2006–2010. Hän pelasi yhden ottelun Saksan alle 18- ja 20-vuotiaiden maajoukkueessa, sekä kuusi ottelua Saksan alle 20-vuotiaiden maajoukkueessa. ===Marokko=== Aikuisten tasolla Amsif on edustanut Marokkoa. Hän pelasi ensimmäisen maaottelunsa 13. marraskuuta 2011 Kamerunia vastaan LG cupissa. Ottelu päättyi tasan 1–1, mutta Kamerun voitti ottelun lopulta rangaistuspotkukilpailussa. Amsif valittiin myös Marokon joukkueeseen vuoden 2012 Afrikan-mestaruuskisoihin, jossa hän pelasi yhden ottelun Nigeriä vastaan. Marokon kisat päättyivät alkulohkoon. Amsif valittiin myöhemmin heinä-elokuussa pelattaviin jalkapallon Olympiaturnaukseen, jossa hän toimi Marokon ykkösvahtina. == Lähteet == ==Aiheesta muualla== * Weltfussball * National Football Teams Luokka:Saksalaiset jalkapallomaalivahdit Luokka:Marokkolaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Hyatt (1928)

Hyatt oli Chilen laivaston Serrano-luokan hävittäjä toisessa maailmansodassa. == Valmistus == Alus tilattiin 1927 John I. Thornycroft and Companylta Woolstonista Britanniasta, missä köli laskettiin 23. syyskuuta. Alus laskettiin vesille 21. heinäkuuta 1928 kumminaan kontra-amiraali Desiderio Cubillosin puoliso Margarita L. de Cubillos ja valmistui 15. huhtikuuta 1929. Alus otettiin Chilen laivaston palvelukseen ensimmäisenä päällikkönään Gastón Kulczewski.Chilen laivasto - Hyatt == Palvelus == Hyatt lähti 15. huhtikuuta Portsmouthista kotimatkalle Riquelmen kanssa. Alukset poikkesivat Las Palmasissa, Pernambucossa, Montevideossa, Punta Arenasissa, Puerto Buenossa, Puerto Grapplerissa ja San Antoniossa, missä Chilen presidentti, laivastoministeri sekä laivaston komentajisto nousivat alukseen. Alus jatkoi matkaansa Valparaísoon, mihin se saapui 2. kesäkuuta 1929. Alus poistettiin palveluksesta 31. elokuuta 1962 ja alusluettelosta 30. tammikuuta 1953. Alus on romutettu. ==Lähteet== * * === Viitteet === Luokka:Serrano-luokan hävittäjät Luokka:Thornycroftin valmistamat alukset Luokka:Chilen toisen maailmansodan hävittäjät
Bergenhjelm

Bergenhjelm oli Ruotsin ritarihuoneeseen kirjoitettu aatelissuku numero 794 ja vapaaherrallinen suku numero 154. Suku on lähtöisin Länsigötanmaalta ja Nils Svensson (1600–1669) toimi Uppsalan pormestarina vuonna 1650. Hänen poikansa kanslianeuvos Göran Berg toimi valtakunnankanslian aktuaarina ja aateloitiin 1719.Anrep, s. 160 Hänen veljensä valtiosihteeri Johan Berg (1629–1704) toimi mm lähettiläänä Venäjällä vuonna 1699. Hänet korotettiin vapaaherraksi vuonna 1694. Hän oli naimisissa arkkipiispa Stigzeliuksen tyttären kanssa.Anrep, s. 162 ==Lähteet== * ===Viitteet=== Luokka:Ruotsin aateli
Paini kesäolympialaisissa 1912 – kreikkalais-roomalaisen painin yli 82,5 kg

Kreikkalais-roomalaisen painin sarjaan yli 82,5 kg Tukholman olympiakisoissa 1912 osallistui 17 painijaa yhdeksästä maasta. Kilpailusta putosi kahden tappion jälkeen. Kilpailut käytiin 7. - 14. heinäkuuta. ==1.kierros== Voittaja – Hävinnyt aika Yrjö Saarela – Karl Karlsson 32.37 Kalle Viljamaa – Jean Hauptmanns 1.18.53 Johan Olin – Raoul Paoli 30.00 Frans Lindstrand – Laurents Gerstmans 14.01 Barend Bonneveld – Emil Backenius 1.30.00 Jakob Neser – Nikolajs Farnest 1.30.00 Søren Marinus Jensen – Edward Barrett 46.30 Adolf Lindfors – Alrik Sandberg 8.50 Gustaf Pelander – lepovuorossa ==2.kierros== Voittaja – Hävinnyt aika Gustaf Pelander – Karl Karlsson 1.00.00 Yrjö Saarela – Jean Hauptmanns luovutus Kalle Viljamaa – Raoul Paoli luovutus Johan Olin – Frans Lindstrand 44.45 Emil Backenius – Laurents Gerstmans 20.00 Jakob Neser – Barend Bonneveld 25.00 Edward Barrett – Nikolajs Farnest luovutus Søren Marinus Jensen – Adolf Lindfors 1.00.00 Gustaf Pelander – Alrik Sandberg 1.00.00 ==3.kierros== Voittaja – Hävinnyt aika Yrjö Saarela – Frans Lindstrand 6.12 ei voittajaa – Kalle Viljamaa Barend Bonneveld dq 1.00.00 Johan Olin – Jakob Neser 32.00 Emil Backenius – Edward Barrett luovutus Søren Marinus Jensen – Gustaf Pelander 1.00.00 Adolf Lindfors – lepovuorossa ==4.kierros== Voittaja – Hävinnyt aika Jakob Neser – Adolf Lindfors 2.00 Yrjö Saarela – Søren Marinus Jensen 3.36 Kalle Viljamaa – Johan Olin 0.27 Emil Backenius – Gustaf Pelander luovutus ==5.kierros== Voittaja – Hävinnyt aika Johan Olin – Yrjö Saarela 6.00 Jakob Neser – Kalle Viljamaa 1.00.00 Søren Marinus Jensen – Emil Backenius 1.30.00 ==6.kierros== Voittaja – Hävinnyt aika Yrjö Saarela – Jakob Neser 6.00 Johan Olin – lepovuorossa Søren Marinus Jensen – lepovuorossa Koska em. ottelun jälkeen jäi kilpailuun vain kolme painijaa, nämä pääsivät mitaliotteluihin. ==Mitaliottelut== Voittaja – Hävinnyt aika Yrjö Saarela – Søren Marinus Jensen 3.16 Johan Olin – Søren Marinus Jensen luovutus Yrjö Saarela – Johan Olin 9.00 ==Lopullinen järjestys== Sija Painija 1 Yrjö Saarela 2 Johan Olin 3 Søren Marinus Jensen 4 Jakob Neser 5 Kalle Viljamaa 5 Emil Backenius ==Lähteet== * Tulokset puolaksi Luokka:Paini kesäolympialaisissa 1912
Takako Fuji

Takako Fuji (, s. 1972, Tokio) on japanilainen naisnäyttelijä. Hänet tunnetaan muun muassa Kauna-elokuvista (The Grudge), joissa hän esittää Kayako Saekia. Hän on esiintynyt myös televisiossa ja toiminut ääninäyttelijänä. == Lähteet == Luokka:Japanilaiset näyttelijät Luokka:Syntymävuosi puuttuu Luokka:Elävät henkilöt
Norfolk Southern Railway

Norfolk Southern Railway on yhdysvaltalainen rautatieyhtiö, jonka omistaa Norfolk Southern Corporation. Yhtiön päämaja sijaitsee Norfolkissa Virginiassa. Yhtiöllä on 34 600 kilometriä rautatietä 22 Yhdysvaltain itäisessä osavaltiossa, Washington DC:ssä ja Ontarion provinssissa Kanadassa. Yleisin rautatiellä kuljetettu tuote on hiili Indianan, Kentuckyn, Pennsylvanian, Tennesseen, Virginian ja Länsi-Virginian kaivoksilta. Lisäksi NS:llä on laaja konttiliikenneverkko itäisessä Pohjois-Amerikassa. Vuonna 1990 Southern Railway nimettiin Norfolk Southern Railwayksi ja Norfolk and Western Railway yhdistettiin tähän. Yhtiö kasvoi vuonna 1999, kun puolet Conrailista yhdistettiin yhtiöön. ==Lähteet== == Aiheesta muualla == Luokka:Yhdysvaltalaiset rautatieyhtiöt
Justin Lin

Justin Lin (s. 1973) on taiwanilainen elokuvaohjaaja, tuottaja ja käsikirjoittaja. Hän on ohjannut Fast & Furious -elokuvasarjaa ja tuottanut sen yhden jakson Fast & Furious 5. Hän ohjasi vuonna 2016 julkaistun Star Trek Beyond -elokuvan. == Lähteet == == Aiheesta muualla == Luokka:Taiwanilaiset elokuvaohjaajat Luokka:Vuonna 1973 syntyneet Luokka:Elävät henkilöt
Lallukka

Lallukka on suomalainen sukunimi. Tunnettuja Lallukkoja: * Juha Lallukka (s. 1979), hiihtäjä * Juho Lallukka (1852–1913), liikemies, kauppaneuvos, mesenaatti, poliitikko ja kansanedustaja (Vanhasuomalainen puolue) * Kyösti Lallukka (1944–2010), poliitikko (Liberaalinen kansanpuolue) * Mikko Lallukka (1929–2003), everstiluutnantti ja Kuopion keskuslentoaseman päällikkö 1968–1993 * Piia Kotikumpu, o.s. Lallukka (s. 1985), jääkiekkoilija Muuta: * Lallukan taiteilijakoti on kuva-, näyttämö- ja säveltaiteilijoille tarkoitettu asuin- ja ateljeerakennus Helsingin Etu-Töölössä Luokka: Sukunimet
Jeremy Vuolo

Jeremy Joseph Vuolo (s. 5. syyskuuta 1987 Downingtown, Pennsylvania, Yhdysvallat) on entinen yhdysvaltalainen jalkapalloilija, pelipaikaltaan maalivahti, nykyään baptistipappi ja tositelevisiotähti 19 Kids and Counting -sarjan spin-off-sarjassa Counting On. Hänen vanhempansa ovat Chuck ja Diana Vuolo ja hänen sukujuuristaan neljäsosa on italialaisia hänen isänisänsä vuoksi. Vuololla on sisko Valerie ja veli Charlie. Vuolo meni naimisiin Jinger Duggarin kanssa vuonna 2016. He saivat esikoistyttären Felicity Nicolen (s. 2018) ja toisen tyttären Evangeline Jon (s. 2020). Vuolo ja hänen vaimonsa ovat aktiivisesti mukana Vuolon äidin perustamassa SWAN4kids-järjestössä. Järjestö tarjoaa musiikin opetusta niille lapsille, joiden vanhemmat ovat vankilassa. Ideana on luoda toivoa heihin ja lisätä heidän hyvinvointiaan. Vuolo pelasi muun muassa New York Red Bullsin riveissä. Vuolo allekirjoitti sopimuksen Red Bullsin kanssa tammikuussa 2012. Vuolo saapui vuoden 2011 tammikuussa testijaksolle Ouluun ja ansaitsi esityksillään sopimuksen joukkueeseen. Tätä ennen hän oli pelannut Yhdysvaltojen yliopistosarjoissa, joissa hänet valittiin kauden 2009 parhaaksi maalivahdiksi. == Lähteet == Luokka:Yhdysvaltalaiset jalkapallomaalivahdit Luokka:Vuonna 1987 syntyneet Luokka:Amerikanitalialaiset Luokka:Elävät henkilöt
Videla (1928)

Videla oli Chilen laivaston Serrano-luokan hävittäjä toisessa maailmansodassa. == Valmistus == Alus tilattiin 1927 John I. Thornycroft and Companyltä Woolstonista, missä köli laskettiin 25. tammikuuta. Alus laskettiin vesille 16. lokakuuta kumminaan Elvira Plaza de Goñi ja valmistui 26. heinäkuuta 1929. Alus otettiin palvelukseen ensimmäisenä päällikkönään Enrique Errázuriz.Chilen laivasto - Videla == Palvelus == Alus lähti 9. elokuuta Southamptonista Chileen. Alus vieraili matkalla Weymouthissa, Las Palmasissa, Santa Cruzissa, San Vicentessä, Pernambucossa, Montevideossa, Punta Arenasissa, Puerto Buenossa, Grapplerissa ja Talcahuanossa, jonne se saapui 28. syyskuuta. Alus jatkoi San Antonion kautta Valparaisoon, jonne se saapui 1. lokakuuta. Alus poistettiin palveluksesta 21. kesäkuuta 1957 ja 12. helmikuuta 1958 alusluettelosta. Alus on romutettu.Whitley, M. J. s. 31 ==Lähteet== * * === Viitteet === Luokka:Serrano-luokan hävittäjät Luokka:Thornycroftin valmistamat alukset Luokka:Chilen toisen maailmansodan hävittäjät